**אלברכט, דוכס פרוסיה** (בגרמנית: **Albrecht, von Preußen** (מידע • עזרה); 17 במאי 1490 – 20 במרץ 1568), היה ראש המסדר הטבטוני בין השנים 1510–1525, ולאחר מכן הצטרף לדת הלותרנית והקים את דוכסות פרוסיה עליה שלט בין השנים 1525 - 1568.

ביוגרפיה
--------

### ילדותו

אלברכט נולד ב-17 במאי 1490 באנסבך כבנם השלישי של פרידריך הראשון, מרקיז ברנדנבורג-אנסבך וסופיה יגלו, מרקיזת ברנדנבורג-אנסבך, בתו של קז'ימייז' הרביעי, מלך פולין. אלברכט נשלח ללימודי כמורה, ומילא תפקידים שונים בחצרו של הרמן הרביעי מהסן ארכיבישוף קלן. בשנת 1508 ליווה אלברכט את מקסימיליאן הראשון, קיסר האימפריה הרומית הקדושה לאיטליה, ולאחר שובו בילה זמן מה בממלכת הונגריה.

### ראש המסדר הטבטוני

בדצמבר 1510 מת פרידריך, דוכס סקסוניה שהיה ראש המסדר הטבטוני, ואלברכט מונה ליורשו, בתקווה שיחסיו עם דודו זיגמונט הראשון, מלך פולין יועילו לפתרון הסכסוך בפרוסיה המזרחית, שהוחזקה על ידי הפולנים מחתימת האמנה השנייה של תורן בשנת 1466. אלברכט ניסה ליצור ברית עם מקסימיליאן הראשון, קיסר האימפריה הרומית הקדושה, וסירב להישבע אמונים לזיגמונט הראשון, מלך פולין. בעקבות כך פרצה בשנת 1519 שוב מלחמה בין פולין למסדר הטבטוני, שגרמה להרס רב בפרוסיה. בשנת 1521 הביא אלברכט להסכם הפסקת אש לארבע שנים, ובמהלכה ניסה לקבל סיוע מקרל החמישי, קיסר האימפריה הרומית הקדושה ונסיכים אחרים, ואף ביקר לשם כך בדיאט של נירנברג בשנת 1522, אך לא הצליח לקבל סיוע.

בשנת 1522 נפגש אלברכט עם מרטין לותר, ששכנע אותו להמיר את דתו ללותרניזם, להתחתן ולהפוך את נחלותיו לדוכסות שתישמר בידי יורשיו. אולם אלברכט התקדם בזהירות, ואף הבטיח לאפיפיור אדריאנוס השישי שהוא יעניש את האצילים שעברו לדת הלותרנית.

### דוכס פרוסיה

בשנת 1525 חתם אלברכט יחד עם זיגמונט הראשון, מלך פולין על אמנת קרקוב, שלפיה נקבע שהנחלות שבחזקת אלברכט ייהפכו לדוכסות פרוסיה, שתהיה פייף פולני, ותעבור ליורשיו אחריו. לאחר מכן המיר אלברכט את דתו ללותרנית, וכשהוזמן לבית המשפט הקיסרי סירב להופיע. בעקבות סירובו להופיע הוחרם אלברכט ואף מונה ראש חדש למסדר הטבטוני, אולם בעקבות מרד האיכרים של אלזס והמלחמות עם הטורקים לא נאכף החרם, והדוכסות נשארה בידי אלברכט. בשנת 1526 הצטרף אלברכט לברית טורגאו, אולם לא נטל חלק במלחמות השונות נגד קרל החמישי, קיסר האימפריה הרומית הקדושה.

בשנת 1526 התחתן אלברכט עם דורותיאה מדנמרק, דוכסית פרוסיה, בתם של פרדריק הראשון, מלך דנמרק ואנה מברנדנבורג, ובשנת 1550 התחתן אלברכט עם אנה מריה מבראונשווייג-לינבורג, בתם של אריך הראשון, דוכס בראונשווייג-לינבורג ואליזבת מברנדנבורג, דוכסית בראונשווייג-קאלנברג-גטינגן.

בשנת 1544 הוא יזם הקמת אוניברסיטה בעיר קניגסברג.

ב-20 במרץ 1568 מת אלברכט בטפיאוב כתוצאה ממגפה, ובמקומו עלה לשלטון בנו אלברכט פרידריך, דוכס פרוסיה.

משפחתו
------

בשנת 1526 התחתן אלברכט עם דורותיאה מדנמרק, דוכסית פרוסיה, בתם של פרדריק הראשון, מלך דנמרק ואנה מברנדנבורג, ממנה נולדו לו 6 ילדים:

* אנה סופיה (1527–1591), התחתנה עם יוהאן אלברכט הראשון, דוכס מקלנבורג
* קתרינה (1528)
* פרידריך אלברכט (1529–1530)
* לוציה דורותיאה (1531–1532)
* לוציה (1537–1539)
* אלברכט (1539)

בשנת 1550 התחתן אלברכט עם אנה מריה מבראונשווייג-לינבורג, בתם של אריך הראשון, דוכס בראונשווייג-לינבורג ואליזבת מברנדנבורג, דוכסית בראונשווייג-קאלנברג-גטינגן, ממנה נולדו לו 2 ילדים:

* אליזבת (1551–1596
* אלברכט פרידריך (1553–1618)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| פרידריך הראשון, הנסיך הבוחר מברנדנבורג |   | אליזבת מבוואריה-לנדסהוט |   | פרידריך השני, הנסיך הבוחר מסקסוניה |   | מרגרטה מאוסטריה |   | ולדיסלב השני, מלך פולין |   | סופיה מהולשאני |   | אלברכט השני, מלך גרמניה |   | אליזבת מלוקסמבורג |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | אלברכט השלישי אכילס, הנסיך הבוחר מברנדנבורג |   |   |   |   |   | אנה מסקסוניה, נסיכת הבוחר מברנדנבורג |   |   |   |   |   | קז'ימייז' הרביעי, מלך פולין |   |   |   |   |   | אליזבת מאוסטריה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פרידריך הראשון, מרקיז ברנדנבורג-אנסבך |   |   |   |   |   |   |   |   |   |   |   |   |   | סופיה יגלו, מרקיזת ברנדנבורג-אנסבך |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **אלברכט, דוכס פרוסיה** |
|

קישורים חיצוניים
----------------

ויקישיתוף מדיה וקבצים בנושא **אלברכט, דוכס פרוסיה** בוויקישיתוף
* אלברכט, דוכס פרוסיה, באתר "Find a Grave" (באנגלית)
* אלברכט, דוכס פרוסיה, באתר אנציקלופדיה בריטניקה (באנגלית)
* אלברכט, דוכס פרוסיה (1490-1568), דף שער בספרייה הלאומית

  


|  |
| --- |
| **אלברכט, דוכס פרוסיה**  בית הוהנצולרן  נולד:17 במאי 1490 מת:20 במרץ 1568 |
| **הקמה חדשה** | **דוכסות פרוסיה  1525–1568** | **אלברכט פרידריך, דוכס פרוסיה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279580605171
* BNE: XX6091926
* BnF: cb12049316n (data)
* GND: 118637673
* ISNI: 0000 0001 0881 5544
* LCCN: n86009480
* NKC: jn20031203001
* NLG: 229208
* NLP: A34129972
* NTA: 070111537
* RERO: 02-A000005348
* SELIBR: 210380
* SUDOC: 028713079
* VIAF: 27084332
* WorldCat: lccn-n86009480

 |